किसान मेले में पैदावार बढ़ाने के लिए टिप्स बताएंगे माहिर
कंडीखोज केंद्र बल्लोवाल सौंखड़ी में डायरेक्टर डॉ. मनमोहन जीत सिंह की अध्यक्षता में 8 मार्च को होने वाले किसान मेले की तैयारियों के संबंध में बैठक की गई। मेले को अच्छे ढंग से करवाने के लिए अलग-अलग टीमें बनाई गई।
उन्होंने बताया कि हर वर्ष की तरह इस बार भी सरकारी और गैर सरकारी संगठनों द्वारा कृषि इसके सहायक धंधों की प्रदर्शनी लगाई जाएगी। इस दौरान यूनिवर्सिटी के डॉक्टर किसानों को फसलों की पैदावार बढ़ाने के ढंग बताएंगे और किसानों की खेती संबंधी समस्याओं का हल भी किया जाएगा।
सावन में बिजाई वाली फसलों के बीज भी किसानों को दिए जाएंगे और पशु चिकित्सा कैंप भी लगाया जाएगा, जिसमें किसानों को पशुओं की देखभाल की जानकारी दी जाएगी। इकोनोमिस्ट डॉक्टर डीएस राणा ने बताया कि कंडी क्षेत्र में चल रहे एग्रीकल्चर कॉलेज के विद्यार्थियों को भी इस मेले में लगी प्रदर्शनियों का लाभ मिल सकेगा। डायरेक्टर डॉ. मनमोहन ने किसानों से मेले में पहुंचने की अपील की।
कंडी खोज केंद्र बल्लोवाल सौंखड़ी में 8 को लगेगा फेयर : डॉ. मनमोहन जीत
hin_Deva hin_Deva hin_Deva hin_Deva hin_Deva